**Rhagair**

Mae **Mentrau Iaith Cymru** yn cefnogi gwaith y Mentrau lleol yn genedlaethol i gynyddu’r defnydd o’r iaith yn ein cymunedau.

Rydym yn gwneud hyn drwy:

* Cynrychioli Rhwydwaith y Mentrau Iaith
* Cefnogaeth Hyfforddiant a Datblygu Proffesiynol
* Cefnogaeth Sefydliadol a Chodi Ansawdd
* Cydlynu Prosiectau ac Ymgyrchoedd Marchnata Cenedlaethol
* Cydweithio Strategol â Llywodraeth Cymru a Phartneriaid eraill
* Dylanwadu er budd y Gymraeg
* Hwyluso Cyfleoedd i Rannu Gwybodaeth, Arfer Dda a Chydweithio

**Blaenoriaethau’r Flwyddyn**

* Codi Ansawdd: Cefnogi 19 o’r Mentrau i gyrraedd lefel 1 neu 2 PQASSO
* Cefnogi gwaith y rhwydwaith o Fentrau Iaith drwy ddarparu cyfleoedd i’r Mentrau rwydweithio a rhannu gwybodaeth, profiadau ac arfer da drwy gyfarfodydd
* Gweithio’n strategol i ddatblygu rôl y Mentrau Iaith wrth symud ymlaen i weithio at y miliwn o siaradwyr Cymraeg
* Cynrychioli'r Mentrau mewn digwyddiadau, cyfarfodydd a fforymau
* Cydweithio strategol â Llywodraeth Cymru a phartneriaid eraill
* Datblygu’r Maes Marchnata a chyfathrebu ymysg y rhwydwaith o Fentrau Iaith
* Creu rhaglen hyfforddiant a datblygu proffesiynol ar gyfer y rhwydwaith o Fentrau Iaith
* Diogelu dyfodol Mentrau Iaith Cymru a rhwydwaith y Mentrau Iaith

**Cyllid**

**Prif Ffrwd Incwm**

Daw prif incwm MIC drwy grant Llywodraeth Cymru a thal aelodaeth gan y 22 Menter Iaith.

**Ffrydiau Incwm Eraill**

Tu hwnt i’r gyllideb uchod mae’n flaenoriaeth dros y pum mlynedd nesaf i ni dargedu a datblygu ffrydiau incwm newydd, gan gynnwys cynyddu ein hincwm trwy gylllid grant, ymddiriedolaethau, trwy werthu gwasanaethau, tendro am gontractau a dulliau codi arian mewn amgen (e.e. Cyllid torfol).

Mae’r ffrydiau grant rydym wedi eu hadnabod fel ffrydiau i’w targedu yn cynnwys:

* Cyllid Ewropeaidd - gan gynnwys y cronfeydd strwythurol a chronfeydd raill
* Cronfeydd y Loteri
* Cronfeydd a grantiau gan adrannau eraill Llywodraeth Cymru
* Ymddiriedolaethau e.e. Esmee Fairburn, Paul Hamlyn Foundation

|  |  |
| --- | --- |
| **Cyllideb Mentrau Iaith Cymru** | **2018-19** |
| **Gwariant** |  |
| **Staff** |  |
| Arweinydd Tim | £36,813 |
| Swyddog Datblygu | £28,425 |
| Swyddog Datblygu | £28,425 |
| **Cyfanswm** | **£93,663** |
|  |  |
| **Cosau Project** |  |
| Hyfforddiant, Codi Ansawdd a Cyfarfodydd | £5,000 |
| Marchnata | £6,000 |
| Cynhadledd Prif Swyddogion a Chadeiryddion | £3,337 |
| Digwyddiad cenedlaethol i swyddogion a gwirfoddolwyr y Mentrau | £2,000 |
| **Cyfanswm** | **£16,337** |
|  |  |
| **Costau Canolog** |  |
| Rhent/ Costau Teithio/ Gweinyddol | £17,500 |
| Gwasanaethau Cefnogi a chynrychioli’r Mentrau | £8,000 |
| **Cyfanswm** | **£25,500** |
| **CYFANSWM** | **£135,500** |

**Targedau (manylu ar y blaenoriaethau / cig ar asgwrn)**

|  |  |
| --- | --- |
| Codi Ansawdd: Cefnogi 19 o’r Mentrau i gyrraedd lefel 1 neu 2 PQASSO  Gweithio’n strategol i ddatblygu rôl y Mentrau Iaith wrth symud ymlaen i weithio at y miliwn o siaradwyr Cymraeg | * Cyflawni asesiad lefel 1 erbyn Mawrth 2019 a chefnogi 19 o Fentrau i gyflawni asesiad lefel 1 PQASSO erbyn Mawrth 2019 (cefnogi drwy gyfarfodydd, rhannu gwybodaeth, y broses mentora gyda arweinwyr system, amserlenni asesiadau ayyb) * Rhoi cefnogaeth ddwys i fentrau unigol godi ansawdd, fel mae’r galw, yn ddibynnol ar drafodaethau gyda’r llywodraeth a’r fenter. * Datblygu polisïau perthnasol a’i rhannu gyda’r rhwydwaith * Cynllunio yn rhagweithiol i gynnig arweiniad i’r rhwydwaith o Fentrau yn y maes polisi mewnol a llywodraethiant |
| Cefnogi gwaith y rhwydwaith o Fentrau Iaith drwy ddarparu cyfleoedd i’r Mentrau rwydweithio a rhannu gwybodaeth, profiadau ac arfer da drwy gyfarfodydd | * Cynnal o leiaf 4 cyfarfod cenedlaethol i Brif Swyddogion y Mentrau Iaith * Cynnal o leiaf 6 cyfarfod rhanbarthol i Swyddogion Maes y Mentrau. * Cefnogi rhwydweithio rhanbarthol trwy gynnal o leiaf 10 cyfarfod rhanbarthol * Cynnal o leiaf un digwyddiad cenedlaethol ar gyfer y Mentrau i swyddogion cyflogedig * Cynnal Cynhadledd genedlaethol i Brif Swyddogion a Chadeiryddion y Mentrau * Cynnal 3 cyfarfod/ gweithdy rhanbarthol i unigolion sy’n gwirfoddoli ar fyrddau’r Mentrau lleol * Rhannu gwybodaeth am o leiaf 10 ffynhonnell cyllid. Ymchwilio a rhannu gwybodaeth am arfer da codi arian gan y Mentrau a thu hwnt. * Datblygu o leiaf dau ymgyrch cenedlaethol newydd, un o’r rhain fydd ymgyrch “Gwirfoddolwyr y Gymraeg” |
| Cynrychioli'r Mentrau mewn digwyddiadau, cyfarfodydd a fforymau | * Cyngor Partneriaeth y Trydydd Sector * Dathlu’r Gymraeg * Pwyllgor Cefnogi Dysgwyr y Ganolfan Dysgu Cymraeg Genedlaethol * Digwyddiadau perthnasol eraill * Cydweithio gyda Llywodraeth Cymru a’r Mentrau Iaith i ddatblygu rôl y Fforymau Sirol i fod yn gatalydd i wella cydweithio, cynllunio a gweithredu strategol yn lleol er budd y Gymraeg. |
| Cydweithio strategol â Llywodraeth Cymru a phartneriaid eraill | * Cynnal o leiaf 4 cyfarfod cydweithio strategol â swyddogion Llywodraeth Cymru. * Trefnu o leiaf 2 gyfarfod gyda’r gweindiog dros y Gymraeg ac Addysg Gydol Oes i drafod gwaith a gweledigaeth y Mentrau * Rhannu gwybodaeth am y cyfarfodydd gyda'r Mentrau * Cefnogi a chydweithio â Llywodraeth Cymru ar ymgyrchoedd marchnata’r Gymraeg * Adnabod cyfleoedd cydweithio â pharhau i gyd-weithio â phartneriaid strategol, yn ogystal ag ehangu i greu partneriaethau newydd cenedlaethol fydd yn cefnogi ac yn ymestyn gwaith y Mentrau ac yn creu mwy o gyfleoedd I bobl ddefnyddio’r Gymraeg |
| Datblygu’r Maes Marchnata a chyfathrebu ymysg y rhwydwaith o Fentrau Iaith | * Cydweithio gyda'r Mentrau Iaith perthnasol er mwyn cynnal presenoldeb yn yr Eisteddfod Genedlaethol, Sioe Frenhinol ac Eisteddfod yr Urdd er mwyn cynyddu ymwybyddiaeth y cyhoedd am werth y Gymraeg a gwaith y rhwydwaith o fentrau iaith yn lleol. * Trefnu a Hwyluso grŵp Marchnata Cenedlaethol i’r Mentrau, gan gynnwys hyfforddiant perthnasol i aelodau’r grŵp, a chynnal cyfarfod/ gweithdy o’r grŵp yma beth bynnag ddwy waith y flwyddyn * Parhau i ddatblygu’r fewnrwyd a’r wefan ganolog er mwyn sicrhau bod gwybodaeth gyfoes a pherthnasol ar gael i gefnogi gwaith swyddogion y Mentrau Iaith. * Cydweithio ar ddatblygu a chynllunio adnoddau pwrpasol i hyrwyddo gwaith y Mentrau Iaith a’r Gymraeg mewn cydweithrediad ag Adran Farchnata Llywodraeth Cymru. * Cydweithio’n strategol â phartneriaid allweddol yn y maes Marchnata i hyrwyddo’r Gymraeg a dwyieithrwydd. * Creu ymrgychoedd Marchanta cenedlaethol newydd, o leiaf 2, fydd yn cefnogi gwaith y Mentrau a chael mwy o bobl I ddefnyddio’r Gymraeg, un o’r rhain fydd Gwirfoddoli * Sicrhau sylw yn y wasg genedlaethol ac ar y cyfryngau cymdeithasol i waith y rhwydwaith o Fentrau Iaith |
| Creu rhaglen hyfforddiant a datblygu proffesiynol ar gyfer y rhwydwaith o Fentrau Iaith | * Cydweithio a chefnogi Prif Swyddogion y Mentrau Iaith i ddatblygu cynlluniau datblygu proffesiynol parhaus iddynt hwy fel prif swyddogion, ac iddyn nhw wedyn wneud hyn ar gyfer swyddogion eraill y Mentrau. * Rhannu manteision ac arfer dda datblygu proffesiynol gyda’r rhwydwaith. * Cynnal o leiaf 7 digwyddiad hyfforddiant a datblygu proffesiynol i 70 o fuddiolwyr * Creu Matrix hyfforddiant o pwy sydd yn gallu cynnig beth yn y Gymraeg er mwyn hwyluso pwrcasu hyfforddiant i’r Mentrau * Blaenoriaethau hyfforddiant y Mentrau yw: amddiffyn plant, cymorth cyntaf, adnoddau dynol, datblygu proffesiynol; yn ogystal a chefnogaeth / hyfforddiant i Gadeiryddion / Byrddau a hefyd rheoli a gweithio gydag gwirfoddolwyr. Bydd Mentrau Iaith Cymru yn cynnig sesiynau i’r Mentrau ar rai o’r pynciau yma, ac yn sicrhau fod canllawiau ar beth yw’r gofynion o fewn y meysydd eraill a pha gwmniau sy’n cynnig hyfforddiant ar hynny, hyn i gyd yn lleihau’r baich gwaith ar brif swyddogion ac yn eu rhyddhau i ganolbwyntio ar faterion ieithyddol * Ymchwilio i a chreu strategaeth pwrcasu hyfforddiant, a gwasanaethau cefnogol eraill ble’n briodol, i’r Mnetrau ar y cyd i leihau costau a chodi cymhwysedd |
| Diogelu dyfodol Mentrau Iaith Cymru a rhwydwaith y Mentrau Iaith | * Datblygu gweledigaeth y Mentrau- Mentro Mwy, gan lansio cynllun gweithredu newydd ar gyfer 2019-2022 yn y Digwyddiad Cenedlaethol yn Hydref 2018 * Datblygu’r model Dyrannu Cynulleidfa i greu targedau cyffredin ar gyfer y Mentrau. * Cyd-weithio a chryfhau’r berthynas waith gyda phartneriaid o fewn y sector, gan gynnwys trafod y model Dyrannu Cynulleidfa, i sicrhau y mwyaf posib o gyfleoedd I bobl ddefnyddio’r Gymraeg a gwasanaethau’r Mentrau * Cydweithio gyda Llywodraeth Cymru a’r Mentrau Iaith i ddatblygu rôl y Fforymau Sirol i fod yn gatalydd i wella cydweithio, cynllunio a gweithredu strategol yn lleol er budd y Gymraeg. Yn benodol creu pecyn arweiniol fydd yn nodi arferion da a sut i fynd ati i sefydlu a hwyluso Fforwm Sirol llwyddiannus * Creu o leiaf 2 bartneriaeth genedlaethol newydd oddi allan i’r sector iaith fydd yn creu mwy o gyfleoedd I ledaenu gwasanaethau’r Mentrau a mwy o gyfleoedd I bobl ddefnyddio’r Gymraeg |
|  |  |
|  |  |

**Amserlen Blwyddyn**

|  |  |
| --- | --- |
| **Mis** | **Meincnodau** |
| **Ebrill** | Hyrwyddo ymgyrch Cymuned Fideo Cymraeg - partneriaeth gyda S4C a Boom |
| **Mai** | Eisteddfod yr Urdd |
| **Mehefin** |  |
| **Gorffennaf** | Ras yr Iaith, Sioe Fawr |
| **Awst** | Eisteddfod Genedlaethol - Lansio partneriaeth gyda’r WCVA |
| **Medi** | Digwyddiad Cenedlaethol Staff y Mentrau |
| **Hydref** |  |
| **Tachwedd** |  |
| **Rhagfyr** |  |
| **Ionawr** |  |
| **Chwefror** |  |
| **Mawrth** |  |

**Adolygiad o adnoddau cyfalaf a phwrcasiadau**